Neljapäeval, 11. novembril kell 11 ootavad peapiiskopi kandidaadid Põltsamaa kiriklas (Allika 1) kohtumisele kirikukogu liikmeid, kiriku töötegijaid ja huvilisi kogudustest.  Kell  14 järgneb pressikonverents, kus meedia esindajatega kohtuvad assessor Tiit Salumäe, assessor Andres Põder, praost mag Gustav Piir ja assessor Joel Luhamets. Viies peapiiskopi kandidaat, Usuteaduse Instituudi usuteaduskonna dekaan dr Randar Tasmuth viibib akadeemilisel visiidil Rochesteri piiskopkonnas ega saa kohtumisel osaleda.  Vastavalt EELK põhikirjale ja isiklikule otsusele jääb EELK peapiiskop Jaan Kiivit pärast 65aastaseks saamist (19.02.05) emerituuri. Järgmise EELK peapiiskopi valib kirikukogu  23.-24. novembril Tallinnas; 14. detsembril kirikukogu erakorralisel istungjärgul piiskopi, kirikuvalitsuse liikmed ja kantsleri.  EK